b'\n_START_ARTICLE_\nKoalisyong Ekstremenyo\n_START_PARAGRAPH_\nAng Koalisyong Ekstremenyo (Cualici\xc3\xb3n Extreme\xc3\xb1a, Extremaduran Coalition sa Ingles; pormal na pinangalanang Cualici\xc3\xb3n Extreme\xc3\xb1a PREx-CREx) ay isang pederasyon ng mga partido sa Extremadura na binuo ng Partido Regionalista Extreme\xc3\xb1o (PREx) at ng Convergencia Regionalista de Extremadura (CREx). Mula 2003 hanggang 2011, kasama na ito sa koalisyon na katuwang ng Partido Socialista Obrero Espa\xc3\xb1ol (PSOE) sa lahat ng panglahatan at pang-awtonomong halalan._NEWLINE_Simula pa noong 2007, ipinagtatangol ng Partido Regionalista Extreme\xc3\xb1o ang pagkakakilanlang nasyonal ng Extremadura, kapantay ng iba pang mga "nasyon" sa Espanya at binigyang depinisyon ito na "Estremenyista". Ang mga pagpakahulugang iyon ay tinanggap ng Ikalawang Kongresong Pampederal na ipinagdiwang noong Nobyembre 2008 na lumalabas sa manipestong politiko nito (EXTREMADURA ES UNA NACI\xc3\x93N, con m\xc3\xa1s de 350 a\xc3\xb1os de historia; ANG EKSTREMADURA AY ISANG NASYON, na mayroong higit na 350 taon ng kasaysayan), habang binigyang-lalang ang ideolohikang pangkapahayagan bilang isang pederasyon ng mga partidos [...] na pang-rehiyonal, sosyo-demokrato, pederalista, aglutinador at mayroong umiiral na sentrista. Muling nahalal si Estanislao Mart\xc3\xadn bilang koodinador heneral._NEWLINE_Sa halalang pang-awtonomo ng 2011, nagkaroon ng dalawang deputado, na nasa talaan ng PSOE. Subalit, pagkatapos ng 10 taon ng koalisyon, ay ipinahayag ang pakikipag-kalas nito mula sa PSOE, na naiwan ang dalawang deputados sa Asamblea ng Ekstremadura sa nakahalong grupo.'